
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 10P/28/2024 3824201518 30. 05. 2024 JUDr. Katarína Zajacová ECLI:SK:OSPD:2024:3824201518.2
ROZSUDOK V MENE SLOVENSKEJ REPUBLIKY Okresný súd v Prievidzi sudkyňou JUDr. Katarínou Zajacovou v právnej veci manželky A. B., C. D., nar. XX.X.XXXX, bytom E., F. XXXX/X proti manželovi D. B., nar. XX.X.XXXX, bytom E., F. XXX/XX, o rozvod manželstva a úpravu výkonu rodičovských práv a povinností účastníkov na čas po rozvode k maloletým deťom B., G., nar. XX.X.XXXX a G., nar. XX.X.XXXX, zastúpeným kolíznym opatrovníkom, Úradom práce, sociálnych vecí a rodiny Prievidza, takto rozhodol: I. Manželstvo účastníkov D. B., nar. XX.X.XXXX a A. B., C. D., nar. XX.X.XXXX uzavreté dňa 1.3.2014 v Bojniciach a zapísané v Knihe manželstiev Matričného úradu Bojnice, vo zväzku 17, ročník 2014, na strane 55, pod poradovým číslom 9 r o z v á d z a . II. S c h v a ľ u je rodičovskú dohodu účastníkov, ktorou sa maloleté deti B., G., nar. XX.X.XXXX a G., nar. XX.X.XXXX z v e r u j ú na čas po rozvode manželstva do osobnej starostlivosti matky. III. P r á v o zastupovať maloleté deti v bežných veciach a spravovať ich majetok v bežných veciach m a j ú obaja rodičia, každý samostatne. IV. Otec maloletých detí, D. B., nar. XX.X.XXXX sa z a v ä z u j e platiť na výživu maloletej G. výživným v sume 270,- eur mesačne a na výživu maloletej G. výživným v sume 230,- eur mesačne vždy do 25. dňa v mesiaci vopred, do rúk matky maloletých detí, počnúc právoplatnosťou tohto rozsudku. V. Styk otca s maloletými deťmi n e u p r a v u j e . odôvodnenie: 1. Tento rozsudok podľa § 221 písm. a/, b/ CSP a § 122 CMP neobsahuje odôvodnenie. Poučenie: Proti tomuto rozsudku odvolanie nie je prípustné, nakoľko sa ho manželia voči výroku I. rozsudku o rozvode manželstva a kolízny opatrovník voči výrokom I., II., III., IV., V. rozsudku vzdali, čo potvrdili svojimi podpismi do súdnej zápisnice dňa 30.5.2024. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 Zákona o rodine).
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824201518.2 (dáta aktuálne k 3. 11. 2026). Záväzné je znenie zverejnené súdom.




